കത്തോലിക്കാ കോണ്ഗ്രസ് വഞ്ചനാദിനം ആചരിച്ചു തൊടുപുഴ: ന്യൂനപക്ഷ വിദ്യാഭ്യാസ സ്കോളര്ഷിപ്പുകള് ജനസംഖ്യാനുപാതികമായി മാത്രം നല്കുന്നതിന് സംസ്ഥാന സര്ക്കാരിനെ അനുശാസിക്കുന്ന ഹൈക്കോടതി വിധിക്കെതിരേ സുപ്രീം കോടതിയില് അപ്പീല് നല്കിയ നടപടിയില് പ്രതിക്ഷേധിച്ച് കത്തോലിക്കാ കോണ്ഗ്രസ് മുതലക്കോടം ഫൊറോന യൂണിറ്റിന്റെ ആഭിമുഖ്യത്തില് വഞ്ചനാദിനമായി ആചരിച്ചു. വിധി നടപ്പാക്കിയാല് അനര്ഹര് ആനുകൂല്യങ്ങള് കൈപ്പറ്റുന്ന സാഹചര്യമുണ്ടാകും എന്ന വിചിത്രമായ ന്യായവാദമാണ് സര്ക്കാര് ഉന്നയിക്കുന്നത്. എന്നാല് ക്രൈസ്തവ ന്യൂനപക്ഷങ്ങള്ക്ക് സര്ക്കാര് സഹായങ്ങള് ലഭിക്കാന് അര്ഹതയില്ല എന്നാണ് വ്യക്തമാകുന്നതെന്ന നേതാക്കള് പറഞ്ഞു. ഫൊറോന ഡയറക്ടര് റവ.ഡോ. ജോര്ജ് താനത്തുപറന്പില് ഉദ്ഘാടനം ചെയ്തു. പ്രസിഡന്റ് ജോജോ പാറത്തലക്കല്, ഡിഎഫ്സി രൂപത പ്രസിഡന്റ് ടോം കല്ലറക്കല്, ഫാ.ആന്റണി ഞാലിപറന്പില്, ഡീക്കന് സ്കറിയ മെതിപ്പാറ, ജോണ് താന്നിക്കല്, ജോയ് പഴുക്കാകുളം, മാനുവല് ചെന്പരത്തി, പോള് മച്ചുകുഴി, ടി.ടി. തോമസ്, ജോര്ജ് മുപ്പറ്റയില്, ജോര്ജ് കൊച്ചുപറന്പില്, ജോയ് കരോട്ടുമല, ജോര്ജ് മൂഴയില് തുടങ്ങിയവര് പ്രസംഗിച്ചു.